Atira

Atira – žemės deivė indėnų paunių mitologijoje. Dievavardis reiškia „mūsų motina“ arba „Motina“ (šauksmininko linksnis).Douglas Parks & Lula Pratt, A Dictionary of Skiri Pawnee, University of Nebraska Press, 2008.

Atiros sutuoktinis – dievas kūrėjas Tirava. Deivės žemiškoji manifestacija – kukurūzai, simbolizuojantys Motinos Žemės teikiamą gyvybę.

Deivei pagerbti buvo rengiama Hako ceremonija. Šios ceremonijos metu būdavo naudojama mėlynai nudažyta kukurūzo burbuolė, simbolizavusi dangų, su viršuje pritvirtintomis baltomis plunksnomis, kurios vaizdavo debesį – Atiros simbolį.Monaghan

Atiros duktė – Uti Hiata; pasakojama, kad ji išmokiusi paunius pasigaminti įrankius ir užsiauginti maisto.

Šios dievybės vardu pavadintas asteroidas 163693 Atira – pirmasis atrastas asteroidas, kurio orbita visiškai patenka į Žemės orbitą. Tuo tarpu Veneroje yra šios deivės vardu pavadintas kalnas – Atira Mons.

 Išnašos 

Kategorija:Amerikos tautų mitologija